google/wiki40b huggingface dataset:
Guvernementet Novgorod

Guvernementet Novgorod var et guvernement i nordvestre Russland i perioden 1727–1927. Det var lå mellom guvernementet Sankt Petersburg i vest og Tver, Jaroslavl og Vologda i øst.
Guvernementet var delt i 11 kretser: Belozersk; Borovitsji, Demjansk, Kirilov, Kresttsy, Novgorod, Staraja Russa, Tikhvin, Tsjerepovets, Ustjuzjna og Valdaj.
Endsjø (gård og slekt)

Gården Endsjø

Gården Endsjø (GN 130), ligger like nord for Ski i Ski kommune. Gårdsnavnet er en forvanskning av Einarshaug og har tidligere vært skrevet Einærzhawgh (ca. 1465), Enezøø (1557), Enishoug (1575), Einesou (1600), Eimeshough (1700), Eenesiøe (1723). Endsjø ble frem til tidlig 1900-tall uttalt ænnse. Uttales nå ennsjø som slekten. På offisielle kartverk er gården som oftest kalt Ense.
Gården tilhørte Halvardskirken i Oslo i middelalderen og kom i privat eie i 1660. Den kom i den nåværende slekten Endsjøs eie med Thomas Nilsen Endsjø, som kjøpte halve gården i 1750. Han etterlot sin halvdel til sin søstersønn Lars Svendsen Langeli Endsjø i 1788. Lars Svendsen kjøpte andre halvdel av gården i 1818. Gården er fremdeles i slekten Endsjøs eie.

Ensjø (Endsjø) i Oslo

Strøket Ensjø i Oslo, egentlig også stavet Endsjø, har antagelig navn etter gården eller slekten Endsjø, siden stavemåten og uttalen ænnse opprinnelig er den samme. Navnet Endsjø ble gitt til gården Nedre Valle på 1830-tallet, som igjen snart ble navn på hele området.

Slekten Endsjø

Alle i slekten Endsjø i dag er etterkommere av Svend Larsen Endsjø (1791–1861) og Ingeborg Helene Andreasdatter Skjersaker Endsjø (ca. 1808-1880). Deres eldste sønn, Anton Endsjø (1828–1901), er stamfar til slektens Stavanger-gren og Oslo-gren. Andre sønn, Christian Endsjø (1833–1919), hadde ingen etterkommere. Tredje sønn, Edvard Endsjø (1836–1920), overtok Endsjø gård i 1875 og er stamfar til slektens Ski-gren. Han var gift med Ingeborg Hansdatter Oppegård (ca. 1835-1911). Eneste barn var Sigvard Endsjø (1866–1937) som overtok gården i 1893 og var gift med Constanse Samuelsen Holm (1874–1956). De hadde fjorten barn. Eldste barn, Erling Endsjø, overtok gården og hans etterkommere driver den i dag. Tredje barn, Thorleif Endsjø, emigrerte til Spania og har etterkommere der og i Sverige.
Ingeborg Andreasdatter stammer fra slekten Wegger-Bjerke fra Spydeberg. Svend Larsen var sønn av Lars Svendsen Langeli Endsjø (1752-1827 eller senere) og kone Anne Christensdatter Taraldrud Endsjø (1759–1834). Lars Svendsen forfedre i rett linje er Svend Clemmetsen Langeli (ca. 1704-1763) og Maren Nilsdatter Østvet (ca. 1712-1772), Clemmet Rolfsen Østby (-1719), Rolf Svendsen Sørum (-1689), Svend Anuldssøn Østby (1602-ca. 1680) og Anuld Grøstad. Alle gårdene man kjenner til Svend Larsens slekt tidligere har bodd på, er i Ski kommune.
Andromeda 7

Andromeda 7 er en eiendom i Andromeda-kvartalet i Själagårdsgatan 3 ved Brända tomten i Gamla stan i Stockholm.
Bygningens tre nedre etasjer har delvis murverk fra middelalderen. På midten av 1600-tallet ble huset påbygd med en etasje og utstyrt med natursteinsportal og krysshvelv i portgangen. Omkring 1820 ble det bygd på enda en etasje, og i 1845 ble loftet innredet med en etasje. I 1969-70 ble det utført en omfattende renovering og ombygging da loftet fikk ytterligere en etasje og taket en ny utforming. Eksteriøret bevarer stort sett sitt utseende fra andre halvdel av 1800-tallet.
Producers Guild of America

Producers Guild of America Award

Organisasjonen deler også ut prisen Producers Guild of America Award hvert år til de beste produsentene i bransjen, både for film og TV. Hvert år er det en egen prisutdeling for anledningen, men utvalgte skuespillere som programledere. Nick Clooney, Michael Douglas, Robert Guillaume, James Earl Jones, Jack Lemmon, Shirley MacLaine, Garry Marshall, Walter Matthau, Ronald Reagan, Marlo Thomas, Grant Tinker og Ted Turner har alle vært programleder.
Tenaska Gateway kraftverk

Tenaska Gateway kraftverk er et varmekraftverk i Rusk Conuty i Texas i det sørlige USA. Anlegget har en installert produksjonskapasitet på 845 MW, fordelt på 3+1 gassturbiner med kogenerasjon. Operatør er energiselskapet Tenaska Energy. Utstyret er vesentlig levert av General Electric og Black & Veatch.
Kraftverket ble utbygd omkring årene 1995–2001. Brenselkilden er naturgass og råolje.
Skytrans Airlines

Skytrans Airlines er et flyselskap fra Australia som driver med ordinær ruteflyvning og charter. Selskapet er basert i Cairns. Flyselskapet opererer ni ruter fra Cairns til ni steder i Cape York. Etter å ha blitt relansert i januar 2015, vendte Skytrans tilbake til himmelen 31. mars 2015.

Flåten

Pr. oktober 2015, består Skytrans flåten av fem de Havilland Canada Dash 8-102.
Ridning

Innridning

Man må ri inn hesten før man kan ri på den, og det skjer som regel i 3-5-årsalderen. Det kan ta lang tid å bli ferdig med denne prosessen. Hesten må jobbes med mye mens den er føll, da hesten må bli vant til ulike ting som sal osv.
EvilWM

evilwm er en minimalistisk vindusbehandler for vindussystemet X for Unix-lignende operativsystemer. Den er minimalistisk på grunn av at den ikke har noen vindusramme, bare 1 piksel bred linje rundt vinduene, ingen ikoner eller konfigurasjonsfil. Den eneste måten man kan konfigurere evilwm på er å legge til parametere bak oppstartskommandoen, den har ikke noen muligheter å endre de få tastaturbindingene den har, hvis man er nødt til dette, er den eneste muligheten å gå inn i kildekoden og endre på dette.
'Minimalist' here doesn't mean it's too bare to be usable – it just means it omits a lot of the stuff that make other window managers unusable.
Juraj Kucka

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Slovakias EM-tropp til EM i Frankrike 2016.
U.S. Route 84

Historie

The opprinnelige veien fra 1926, US 84, var så vidt innom Georgia på sin vei fra Dothan i Alabama, til nordre del av Okefenokee Swamp.
I 1934 ble US 84 forlenget til Grove Hill i Alabama, så sør på US-43 til Wagarville, vest til State Line i Mississippi, nord på US 45 til Waynesboro, og så over Mississippi og Louisiana til Farwell i Texas. 
State Line ble omgått i 1960-årene med en direkteforbindelse mellom Grove Hill og Waynesboro. Noen kilder gjør gjeldende at stykket mellom Natchez og Wagarville var planlagt som US 86 året før. Alabama Department of Transportations bibliotek i Montgomery har statsutgitte kart og dokumenter fra den gang der strekningen fra US 43 til Mississippi rt slik merket. A
Østre endepunkter for US 84 og US 82 ble byttet om på i 1989 etter at veiene rundt Waycross ble rekonfigurerte.
New Zealand-ordenen

New Zealand-ordenen (engelsk: Order of New Zealand) er en newzealandsk orden. Den ble innstiftet 6. februar 1987 av dronning Elisabeth II av New Zealand til belønning av enestående sivile eller militære fortjenester av den newzealandske krone eller New Zealands folk. Ordenen ble innstiftet for å dekke behovet for en høytrangerende orden, som ikke er forbundet med titler eller adelskap. New Zealand-ordenen rangerer som landets fremste, foran New Zealands fortjenstorden og Dronningens tjenesteorden. Ordenen er begrenset til 20 ordinære medlemmer. Dronningen er ordensherre, mens New Zealands generalguvernør er ordenskansler.
 

Inndeling

New Zealand-ordenen har én klasse. Det er ikke knyttet tittel eller adelskap til ordenen, i motsetning til det som er tilfelle for New Zealands fortjenstorden. Medlemmer av New Zealand-ordenen har rett til å føre bokstavene «ONZ» etter sine navn.

Insignier

Ordenstegnet for New Zealand-ordenen består av en oval medaljong i gull og farget emalje. Medaljongen bærer en versjon av New Zealands riksvåpen som motiv, formet som et ukronet ovalt våpenskjold i emalje omgitt av en smal bord i gull. Utenfor våpenskjoldet står en bred bord med et såkalt kōwhaiwhai-mønster, hentet fra maorienes kunst. Mønsteret er i hvitt, svart og rødt, tradisjonelle maorifarger.
Ordenstegnet er opphengt i et okerrødt bånd med hvite striper nær kantene. Rødt er en farge som også går igjen i ordensbåndene for landets to andre ordener. Fargen har åndelig betydning for maoriene og er valgt på bakgrunn av dette. Menn bærer ordenstegnet i bånd om halsen, kvinner i sløyfe ved skulderen.
Ordensherren har et eget embedstegn. 
Insigniene er designet av Philip O'Shea, dronningens herold for New Zealand.

Tildeling

Utnevnelser til New Zealand-ordenen skjer i tre kategorier: Ordinært medlemskap, ekstraordinært medlemskap og æresmedlemskap. Ordinært medlemskap er begrenset til 20 samtidige medlemmer. I tillegg kan ekstraordinære medlemmer utnevnes ved særskilte anledninger av kongelig eller nasjonal betydning. Dette har skjedd ved tre tilfeller: I 1990 i anledning 150-årsjubileet for Waitangitraktaten og dronningens besøk på New Zealand, i 2002 i forbindelse med dronningens 50 år på tronen og i anledning ordenens 20-årsjubileum i 2007. Ordinære og ekstraordinære medlemmer må være newzealendere eller borgere av land som deler statsoverhode med New Zealand. Borgere av andre land kan utnevnes som æresmedlemmer.
En rekke kjente newzealandske kunstnere, idrettsfolk, akademikere og politikere er medlemmer av ordenen, blant andre operasangeren Kiri Te Kanawa, idrettsmannen Murray Halberg, golfspilleren Bob Charles, samt kardinal og erkebiskop Thomas Stafford Williams. De tidligere statsministrene David Lange, Jim Bolger, Mike Moore og Helen Clark har også blitt utnevnt til New Zealand-ordenen.
Bulgarere i Bulgaria

Bulgarerne er de viktigste etniske gruppen i Bulgaria, ifølge folketellingen i 2011 var de 5,664,624 mennesker, eller 76,9 prosent av befolkningen.
Sayid Jarrah

Sayid Jarrah var en fiktiv figur i den amerikanske TV-serien Lost som ble framstilt av engelske skuespilleren Naveen Andrews.
Sayids bakgrunn var som kommunikasjonsoffiser i Iraks hær under Saddam Hussein og var en trenet radio- og mekanisk ingeniør, men senere tjenestegjorde hans under tvang som forhørsleder av fanger. Ved et tidspunkt ble han beordret til avhøre en opprører som viste seg å være en barndomsvenn av ham, Nadia. I løpet av deres forhold ble de forelsket, og da han ble beordret å henrette henne, hjalp han henne å flykte.
Senere i England ble Sayid plukket opp av Australias hemmelige sikkerhetstjenester (ASIS) og tilsvarende amerikanske (CIA) og som gjorde en avtale med ham: om Sayid infiltrerte en terroristcelle i Sydney, medlemmer som han allerede kjente, og gjenvant en stjålet plastisk sprengstoff, ville de fortelle ham hvor Nadia er.
Sayid aksepterte og ble sendt til Australia hvor han møtte sin tidligere klassekamerat Essam fra Universitet i Kairo. Sayid overtalte Essam til å bli selvmordsbomber for at etterretningsvesenet skal kunne ta hånd om de stjålne eksplosivene, men i siste øyeblikk innrømmer Sayid at han arbeider for ASIS og CIA. Essam innser at Sayid har forrådt ham på grunn av en kvinne og dreper seg selv. CIA forteller Sayid om Nadia og gir ham en flybillett til Los Angeles. Han havner på flyet som krasjer i Stillehavet og han blir en del av de overlevende i Lost.
I samtlige episoder deltar Sayid som blant de faste deltagerne, handlingskraftig og noe plaget av sin fortid.
Mie Saabye Madsen

Idrettskarriere

Hun deltok i Ungdoms-EM i terrengsykling 2015 (U15) i Graz i Østerrike, og vant der gull individuelt, og hun fikk bronse i lagkonkurransen sammen med Hans Landbo og Markus Heuer. Hun fikk bronse i eliteklassen under dansk mesterskap i terrengløp i 2017, bak Malene Degn og Caroline Bohé.
Hun deltok i Sykling under European Youth Summer Olympic Festival 2017, og kom der på sjuendeplass i temporittet. 
Under VM i landeveissykling 2018 kom hun på niendeplass i fellesstart i juniorklassen. Hun representerte Danmark under Sommer-OL for ungdom 2018, og vant der lagkonkurransen sammen med Sofie Heby Pedersen.
Ávži

Ávži er en bygd i Kautokeino kommune i Finnmark fylke. Bygda ligger rundt syv kilometer øst for tettstedet Kautokeino, og har 80 innbyggere.
Norges Buejegerforbund

Ledere

Leder for NBJF pêr 2018 var Vidar Bjørnli.
Leder for NBJF pêr 2015 var Geir Carlstrøm.
Leder for NBJF pêr 2012 var Jan Sivert Hauglid.

Medlemsblad

Buejegerforbundet er utgiver av medlemsbladet Buejegeren som utkommer tre ganger årlig.
Velkommen Hjem, Anders

Velkommen Hjem, Anders er en film fra 1985. Filmet på Jessheim og omegn.
Hovedpersonen Anders ble spilt av Jan Tore Risan. To år senere døde han i en trafikkulykke; han hadde verken før eller siden denne filmen spilt i så mye som en sketsj.
Skrevet og regissert av Sverre Årnes. Produsert av K-Film. Filmet i 16 mm, 55 minutter spilletid. Peder Norlund (kamera), Rune Andersen (redigering), og Terje Paasche (lys), Harald Hougaard (lyd). Filmen ble vist i NRK TV (1985), og samme år vant den Daily Mail Trophy (Best Film/Best Actor) i London.
Grunnkretser i Jølster kommune

Grunnkretser i Jølster kommune er delområder og grunnkretser som seksjonerer Jølster kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Izjora

Izjora (russisk: Ижóра, finsk: Inkereenjoki), også kalt Inger, er ei elv i Leningrad oblast i Russland. Den er ei venstre sideelv til Neva. Elva er 76 kilometer lang, og har et nedbørfelt på 1 000 km².
Elva har sitt utspring like vest for byen Gattsjina, og renner mot nordøst til den munner ut i Neva midt mellom St. Petersburg og Sjlisselburg, ved Ust-Izjora (direkte oversatt: «Izjoras munning»), hvor slaget ved Neva fant sted i 1240. Byene Kolpino og Kommunar ligger også ved Izjora. Elva er kjent som det lengste svenske styrker noen gang rakk mellom vikingtiden og den store urotiden.
Elva får vannføring både fra grunnvann, snøsmelting, og regn. Grunnvannskildene er stabile både sommer og vinter, og sikrer at elva aldri tørker ut eller bunnfryser.
Rathcroghan

Rathcroghan (irsk: Ráth Cruachan som betyr «Cruachans ringfort») er et kompleks av arkeologiske steder nær Tulsk i Roscommon i Irland. Det har blitt identifisert som stedet hvor Cruachan eller Cruachu, den tradisjonelle hovedstaden i Connacht i prehistorisk/tidlig historisk tid lå. Selv om det er omdiskutert om det har vært bosetning her, har stedet hatt stor betydning som gravplass. Mange viktige rituelle samlinger fant sted her i hedensk og tidlig kristen tid.
Det er et viktig sted i irsk mytologi, særlig som sete for Ailill og Medb, konge og dronning av Connachta i Ulster-syklusen. Åpningssekvensene i Táin Bó Cúailnge og Táin Bó Flidhais finner sted her.
Viking Ishockeyklubb

Viking Ishockeyklubb er en tidligere norsk ishockeyklubb fra Stavanger, som ble stiftet i 1968. Viking Ishockeyklubb avviklet etter sesongen 1996-1997. Da ble Viking Ungdomshockey etablert for å ivareta ungdomsavdelingens interesser. Klubben ble slått sammen med Svithun Ishockeyklubb i 1998 og fikk dermed et senior lag i klubben. I denne forbindelse ble klubben døpt om til Viking Hockey, som dermed videreførte tradisjonene til Viking Ishockeyklubb.
Da Siddishallen sto ferdig i 1968, ble klubben stiftet. Viking kjempet mot klubben Siddis på 70-tallet og rykket opp med Terry Fyck og Ron Pulak på laget i 1977. Med trener Bernie Lynch tok Viking bronse mot Bjørn «Botta» Skaares Furuset i 1982. Richard David gjenskapte noe av den samme stemningen med bronse i 1993, før Viking Ishockeyklubb endte i teknisk konkurs og ble lagt ned i 1996.
University of Chicago Oriental Institute

Historie

Tanken om et slikt institutt går tilbake til James Henry Breasted, som også bygde opp Haskell Oriental Museums samlinger. Han foreslo ved slutten av første verdenskrig for John D. Rockefeller jr. at det burde opprettes et forskningsinstitutt som kunne granske den vestlige sivilisasjons røtter i Orienten. Rockefeller stilte til rådighet 50.000 US-dollar for en femårsperiode. Tilsvarende beløp ble skutt inn fra University of Chicago. Slik kunne instituttet grunnlegges i mai 1919. Arkitektkontoret Mayers Murray & Phillip planla dets bygning i Art déco/nygotisk stil. Bygningen stod ferdig i 1930 og ble innviet i 1931.

Samlinger

I instituttets museum er funn fra utgravninger i Egypt, Israel, Syria, Tyrkia, Irak og Iran. Blant artefaktene er det Megiddo-elfenbein, en samling av bronseartefakter fra Luristan, en 40 tonns lamassu fra Dur Šarrukin og en monumental statue av farao Tutankhamon. Her er også et leirtavlearkiv datert til ca 500 f.Kr. fra den persiske hovedstad Persepolis. Leirtavlene er skrevet på elamittisk dialekt og gir innblikk i  akhameniderikets verdeng, noe man eller bare kjenner fra Herodots skrifter.

Prosjekter

Instituttet har forestått mange utgravninger i Midtøsten, og har også utviklet et 23-binds leksikon, Chicago Assyrian Dictionary. Dette er et verk som ble påbegynt i 1921 av Breasted som oppslagsbok for akkadisk. Det arbeides (2015) også på Chicago Hittite Dictionary og en ordbok for demotisk.
Mesna videregående skole

Mesna videregående skole, eller Lillehammer videregående skole, avdeling Mesna var en tidligere offentlig videregående skole på Lillehammer som sto ferdig i august 1985. Skolens plassering var midt i Olympiaparken ved Kristins hall, Håkons hall og Stampesletta Skolen ble nedlagt 01.01.2016 i en omorganisering og tilbudene til skolen ble flyttet til de andre videregående skolene på Lillehammer.
Under Vinter-OL for ungdom på Lillehammer i 2016 ble skolen brukt som servicesenter.
Émile Mâle

Liv og virke

Mâle gikk på skole i École normale supérieure og fikk sin eksamen derfra i 1886. Han underviste retorikk i Saint-Étienne og deretter ved Universitetet i Toulouse. Han fikk sin doktorgrad i 1899. Etter å ha undervist et kurs om kristen kunsthistorie ved Sorbonne siden 1906, fikk han lærestolen i kunsthistorie der i 1912. Han etterfulgte Louis Duchesne som leder av Det franske institutt i Roma, 1923-1937.  Blant Mâles mange bidrag til forståelsen av eldre kunst kan nevnes han utredninger om ikonografi og bruk av allegori i religiøs kunst.
Riksdagsvalget i Tyskland 1881

Valget i Tyskland 1881 var femte føderale valg i Tyskland etter den tyske riksgrunnleggelse.
Ramciel

Etymologi

«Ramciel» er et Dinka-navn og betyr: «sentralt møtested».

Ny hovedstad

Sør-Sudans hovedstad er Juba, som også er administrasjonssenteret for delstaten Central Equatoria og fylkessetet for Juba fylke (county), og er landets største by. Imidlertid mangler Juba den infrastrukturen som en hovedstad trenger og er lite sentralt plassert i landet. Regjeringen vedtok derfor i februar 2011 om å utrede etableringen av en ny, planlagt by som kan være regjeringssete. De foreslåtte prosjektet er tenkt å skulle fungere som de andre tilsvarende planlagte og utviklede nasjonale hovedsteder i moderne tid, som Abuja i Nigeria, Brasília i Brasil og Canberra i Australia.
I september 2011 kunngjorde en talsmann for regjeringen at den politiske ledelsen hadde gått inn for utviklingen av en ny hovedstad ved Ramciel.
Den avdøde lederen John Garang skal også ha hatt planer om å utvikle en hovedstad i dette området før sin død i 2005. Forslaget ble støtte av delstatsmyndighetene i Lakes og i hvert fall en stammehøvding i Ramciel. regjeringsmedlemmer har uttalte at utvikling, planlegging og bygging av byen vil sannsynligvis ta så mye som fem år og flytting av de statlige institusjonene vil bli gjennomført i ulike stadier.
Koji Miyata

Japans herrelandslag

Koji Miyata spilte 6 landskamper for Japans herrelandslag.
Fransk mesterskap i stavgang 2018

Fransk mesterskap i stavgang 2018 ble arrangert 30. september 2018 i Fontainebleau i Frankrike. Løypa var 14,5 km lang.
Rytmespill

Rytmespill eller rytmeaction er en sjanger av actionspill, ofte med musikk som tema, som utfordrer spillerens sans for rytme. Spill i denne sjangeren fokuserer ofte på dans eller simulert opptreden med musikkinstrumenter, og krever at spilleren trykker på knapper i sekvenser som diktert på skjermen. Ved å tilfredsstille kravene fra spillet, vil spillerens avatar gjerne danse eller spille instrumentet korrekt på skjermen, noe som vil øke spillerens score.
Mange rytmespill inkluderer flerspillermodus, hvor spillerne kan konkurrere om å oppnå høyest poengsum eller samarbeider som en simulert musikalsk ensemble. Tradisjonelle spillkontroller kan som regel brukes for å spille rytmespill, men ofte framheves bruk av originale kontrollere som forestiller musikkinstrumenter. Noen dansebaserte spill krever at spilleren fysisk danser på en matte, hvor trykksensitive puter brukes til å gi inndata til spillet.
Orging

Orging er et nyord innført av den norske motstandsbevegelsen under den annen verdenskrig. I tilknytning til illegal virksomhet var det stadig nødvendig med dokumenter, transport, mat, klær og husly for folk og aktiviteter som myndighetene ikke skulle ha snusen i. Virksomheten med å ordne dette ble kalt å orge etter verbet å organisere.
Ordet ble snart tatt i bruk om all virksomhet som hadde et skinn av motstand mot okkupasjonen i seg, slik som unnlatelse av rapportering av rett kvantum dyr på gården, mengde innhøstede varer, svartebørshandel, fiksing av identitets- og reisedokumenter, «lån» av rasjoneringskort, tyveri fra Wehrmacht, «lån» av kjøretøyer eller bensin og lignende.
Virksomheten fortsatte til en viss grad etter fredsslutningen – da i form av «private» beslag av våpen, ammunisjon, klær og annet før de sivile og militære myndighetene hadde fått oversikt.
Etterhvert ble en klar over at det ikke var moralsk forsvarlig å holde de norske myndighetene for narr – det gikk bare ut over norske, og virksomheten opphørte langt på vei.
Elstad

Elstad er et sted, landskap og en gård med matrikkelnummer 14 og 15 i delområde Østsida øst for Vorma i Eidsvoll, Akershus. Gården ble ryddet i gammelnorsk tid og tidlig delt i en vestre, nedre Vestgarn og en østre Østgarn. Elstad landskapsvernområde har grytehullsjøer i moreneområder med sand/silt, stor grunnvannspåvirkning og endel har stor vannstandsvariasjon.

Vestgarn Elstad

Matrikkelgard 14 var fullgard i 1577 og sikkert også i gammelnorsk tid.

Østgarn Elstad

Matrikkelgard 15 var fullgard i 1577, men delt i to halvgarder i gammelnorsk tid.

Nordgarn Elstad

Erik Jensen Røkholt (1794–1835) av Røkholt - Venger ætten bruker fra 1825 til 1835. Han bodde på Opstun Røkholt og fikk gården av sin svigermor Berte. Da Erik døde i 1835, drev enken Else Jonsdtr. videre i ti år før hun giftet seg med Ola Olsen. Fra 1858 til 1871 drev Elses svigersønn Lars Gulbrandsen f. 1808 gården, som var gift med Elses datter Mathea Eriksdatter. Sønnen Edvard Larsen fikk skjøte av moren Mathea først i 1893. Datteren til Edvard, Kari Elstad gm. Maurits Torbjørn Kristoffersen f. 1879 drev gården fra 1915 til 1936. Deres sønn Erik Kristoffersen f. 1911 drev gården fra 1936.
Mulasarvastivada

Mūlasarvāstivāda (sanskrit, tradisjonell kinesisk: 根本說一切有部, pinyin: Gēnběn shuō yīqièyǒu bù), ordrett «rot-sarvāstivāda», var en av de tidlige buddhistiske skolene i India. Deres opprinnelse og deres forhold til skolen Sarvāstivāda forblir fortsatt stort sett uklart.
Klosterordenen til Mūlasarvāstivāda, og dens klosterregler, har levd videre i tibetansk buddhisme. De bar røde kapper, og fikk stor innflytelse på skolene nyingma, sakya og kagyü, som bærer røde kapper den dag idag.
Europeisk langbanemesterskap i svømming 2018 – 100 meter bryst kvinner

Semifinaler

Semifinalene ble svømt 4. august fra kl. 17:31 lokal tid.